Stuur kommentaar oor NGV voor 11 Oktober | Netwerk24
Stuur kommentaar oor NGV voor 11 Oktober
08 September 2019 10:00
Daar is nog heelwat vrae oor waar die staat die geld vir sy nasionale gesondheidsversekering gaan kry. Foto: Unsplash
'n Versoekskrif teen die Nasionale Gesondheidsversekeringsplan (NGV) wat deur 30 000 mense onderteken is, is vandeesweek aan die parlement oorhandig.
Die Instituut vir Rasseverhoudings (IRR) sê die versoekskrif bevat die name van mense wat sy alternatiewe oplossing steun om Suid-Afrika se krisis in die gesondheidsbedryf op te los.
Dit is deel van die IRR se veldtog om 'n alternatief vir die NGV te bevorder.
Die NGV-wetsontwerp is in Augustus bekend gemaak en aan die parlement oorhandig. Die openbare konsultasieproses gaan nou afskop.
Die portefeuljekomitee oor gesondheid het Vrydag die publiek en belangegroepe uitgenooi om skriftelike kommentaar te lewer op die NGV-wetsontwerp en aan te dui indien hulle mondelingse voorleggings wil doen.
Dit moet voor 11 Oktober geskied. Sien die adresse hiernaas.
Die IRR sê in sy huidige formaat is die NGV onbekostigbaar en gaan tot 'n uittog van gesondheidspraktisyns lei en gesondheidsorg vir almal verswak. Marius Rood, bestuurder van die veldtog, het gesê die instituut gaan ook voor 11 Oktober in die parlement 'n voorlegging oor die NGV doen.
Hier is die adres
Die portefeuljekomitee oor gesondheid sê skriftelike voorleggings kan aan Vuyokazi Majalamba gestuur word.